Source: https://www.riigiteataja.ee/akt/117122014010
Timestamp: 2017-07-22 16:37:26+00:00

Document:
Riigi rahastatava lapsehoiuteenuse maksimaalse maksumuse ning asenduskoduteenuse maksimaalse maksumuse ja hinna kehtestamine – Riigi Teataja
Riigi rahastatava lapsehoiuteenuse maksimaalse maksumuse ning asenduskoduteenuse maksimaalse maksumuse ja hinna kehtestamine - sisukord
Väljaandja:Vabariigi ValitsusAkti liik:määrusTeksti liik:terviktekstRedaktsiooni jõustumise kp:01.01.2015Redaktsiooni kehtivuse lõpp:31.12.2015Avaldamismärge:RT I, 17.12.2014, 10
Riigi rahastatava lapsehoiuteenuse maksimaalse maksumuse ning asenduskoduteenuse maksimaalse maksumuse ja hinna kehtestamine[RT I 2009, 24, 148 - jõust. 10.05.2009] Vastu võetud 12.02.2007 nr 40RT I 2007, 14, 74jõustumine 23.02.2007Muudetud järgmiste aktidega (näita)VastuvõtmineAvaldamineJõustumine21.02.2008RT I 2008, 11, 7801.03.2008, rakendatakse alates 01.01.2008
30.04.2009RT I 2009, 24, 14810.05.200923.08.2010RT I 2010, 60, 40701.01.201109.02.2012RT I, 14.02.2012, 517.02.2012, rakendatakse alates 01.01.201231.01.2013RT I, 02.02.2013, 305.02.2013, rakendatakse alates 01.01.201312.12.2013RT I, 17.12.2013, 901.01.201411.12.2014RT I, 17.12.2014, 401.01.2015Määrus kehtestatakse «Sotsiaalhoolekande seaduse» § 126 lõike 2 ja § 155 lõike 2 alusel.§ 1. Riigi rahastatava lapsehoiuteenuse maksimaalne maksumus[RT I 2009, 24, 148 - jõust. 10.05.2009] «Sotsiaalhoolekande seaduse» §-s 122 nimetatud raske või sügava puudega lapse seaduslikul esindajal või § 252 lõikes 1 nimetatud hooldajal on kuni selle kalendriaasta lõpuni, kui laps saab 18-aastaseks, «Sotsiaalhoolekande seaduse» § 122 punktides 1–3 sätestatud tingimuste täitmise korral õigus saada sama seaduse §-s 121 nimetatud lapsehoiuteenust maksimaalse maksumusega 402 eurot kalendriaastas.[RT I, 17.12.2013, 9 - jõust. 01.01.2014] § 2. Asenduskoduteenuse maksimaalne maksumus ja hind (1) Sotsiaalhoolekande seaduse §-s 152 nimetatud asenduskoduteenuse saamiseks õigustatud lapsel on õigus saada sotsiaalhoolekande seaduse §-s 151 nimetatud asenduskoduteenust maksimaalse maksumusega 9540 eurot kalendriaastas teenuse hinnaga kuni 795 eurot ühes kalendrikuus.[RT I, 17.12.2014, 4 - jõust. 01.01.2015] (2) Asenduskoduteenuse saamiseks õigustatud alla 3-aastasel lapsel ja lapsel, kellele on määratud puue puuetega inimeste sotsiaaltoetuste seaduse § 2 tähenduses, on õigus saada asenduskoduteenust maksimaalse maksumusega 14 760 eurot kalendriaastas teenuse hinnaga kuni 1230 eurot ühes kalendrikuus.[RT I, 17.12.2014, 4 - jõust. 01.01.2015] (3) Kui asenduskoduteenuse saamiseks õigustatud lapsele hakatakse asenduskoduteenust osutama või lõpetatakse asenduskoduteenuse osutamine kalendrikuu kestel, tasutakse nimetatud kalendrikuul osutatud teenuse eest proportsionaalselt asenduskoduteenusel viibitud päevade arvuga. (4) Asenduskoduteenuse osutamise kestel 3-aastaseks saanud lapse eest tasutakse osutatud asenduskoduteenuse eest lõikes 2 kehtestatud teenuse hinda kuni selle kalendrikuu lõpuni, mil laps sai 3-aastaseks.[RT I, 14.02.2012, 5 - jõust. 17.02.2012, rakendatakse alates 01.01.2012] (5) Kui asenduskoduteenuse osutamise kestel määratakse lapsele puue puuetega inimeste sotsiaaltoetuste seaduse § 2 tähenduses, tasutakse osutatud asenduskoduteenuse eest lõikes 2 kehtestatud teenuse hinda puude raskusastme määramise kalendrikuule järgnevast kalendrikuust alates.[RT I, 14.02.2012, 5 - jõust. 17.02.2012, rakendatakse alates 01.01.2012] (6) Kui puuetega inimeste sotsiaaltoetuste seaduse § 22 lõike 1 alusel kehtestatud määruses nimetatud korduvekspertiisi tegemise järel jäetakse asenduskoduteenusel viibivale lapsele puude raskusaste määramata, tasutakse sellele lapsele osutatud asenduskoduteenuse eest lõikes 2 kehtestatud teenuse hinda puude määramata jätmise kalendrikuu lõpuni.[RT I, 14.02.2012, 5 - jõust. 17.02.2012, rakendatakse alates 01.01.2012] § 3. Määruse rakendamine (1) Määruse § 1 kohaldatakse tagasiulatuvalt 1. veebruarist 2007. a. (2) Määruse § 2 kohaldatakse tagasiulatuvalt 1. jaanuarist 2007. a.

References: § 126
 § 155
 § 252
 § 122
 § 2
 § 2
 § 2
 § 22
 § 3
 § 1
 § 2